Diari Oficial de la Generalitat Valenciana


Sumari del DOGV 6645, del 07-11-2011 (2011/11339)

RESOLUCIÓ d'11 de juliol de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) el Centre de Tecnologies Netes de la Comunitat Valenciana (CTN).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11151


Data del document
:   11-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ d'11 de juliol de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) el Centre de Tecnologies Netes de la Comunitat Valenciana (CTN). [2011/11296]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Ambientals (EMAS) del Centre de Tecnologies Netes de la Comunitat Valenciana, presentada per Vicente Tejedo Tormo, director general de Qualitat Ambiental de la Conselleria d'Infraestructures, Territori i Medi Ambient (CIF: K3175590Q), s'emet aquesta resolució, de conformitat amb els següents  
  
  
Antecedents de fet  
Primer. Amb data 4 de juliol de 2011 es registra d'entrada la sol·licitud d'inscripció en el Registre de Centres de la Comunitat Valenciana amb sistemes de gestió ambiental segons el Reglament Comunitari EMAS del Centre de Tecnologies Netes de la Comunitat Valenciana (CTN), ubicat a la ronda d'Isaac Peral, 5 (Parc Tecnològic) de Paterna (València), per a les activitats de: foment de tecnologies netes i de les millors tècniques disponibles, convalidacions ambientals, concessió de l'etiqueta ecològica de la unió europea, registre de centres segons el Reglament EMAS relatiu al sistema comunitari de gestió i auditoria ambientals, i registre d'entitats col·laboradores en matèria de qualitat ambiental. Així mateix, també implica la tramitació de qualsevol procediment d'interés per a la conselleria competent en medi ambient, dins del marc específic de prevenció i control integrats de la contaminació, i a la realització d'activitats de formació específiques relatives a les tecnologies netes i aspectes ambientals.  
  
En l'expedient consta la documentació pertinent i la declaració ambiental original corresponent al període de 2010, validada pel verificador ambiental AENOR, acreditat per ENAC amb el núm. ES-V-0001.  
  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent en l'àmbit de la Comunitat Valenciana per a realitzar les comeses i efectuar les funcions a què es refereix el reglament comunitari citat i per Ordre de 5 de març de 1999, de la Conselleria de Medi Ambient, es crea i regula el Registre dels Centres de la Comunitat Valenciana que tenen implantat un sistema de gestió ambiental d'acord amb els requisits del Reglament EMAS.  
  
Tercer. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001, i les decisions 2001/681/CE i 2006/193/CE de la comissió permeten la participació voluntària d'organitzacions en un sistema comunitari de gestió i auditoria ambientals (EMAS).  
Cinqué. En l'àmbit de la Comunitat Valenciana, mitjançant Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exerceix les funcions en matèria de control de la contaminació. Mitjançant el Decret 139/2009, de 18 de setembre, s'aprova el Reglament orgànic i funcional de la Conselleria, i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'àrea del Centre de Tecnologies Netes, exercir les competències en matèria d'EMAS.  
  
Vist quant antecedeix, com també l'informe proposta del cap d'àrea del Centre de Tecnologies Netes, resolc:  
  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) núm. 1221/2009, de 25 de novembre, el Centre de Tecnologies Netes de la Comunitat Valenciana (CTN), pertanyent a la Conselleria d'Infraestructures, Territori i Medi Ambient, amb el número ES-CV-000045 per a les activitats exercides a la ronda d'Isaac Peral, 5 (Parc Tecnològic), de Paterna (València), de: foment de tecnologies netes i de millors tècniques disponibles, convalidacions ambientals, concessió de l'etiqueta ecològica de la Unió Europea, registre de centres segons el Reglament EMAS relatiu al sistema comunitari de gestió i auditoria ambientals, i registre d'entitats col·laboradores en matèria de qualitat ambiental. Així mateix, també implica la tramitació de qualsevol procediment d'interés per a la conselleria competent en medi ambient, dins del marc específic de prevenció i control integrats de la contaminació, i a la realització d'activitats de formació específiques relatives a les tecnologies netes i aspectes ambientals.  
  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009, i ha de presentar-se davant de la direcció general competent en el Registre de Centres que tenen implantat un sistema de gestió ambiental d'acord amb els requisits del Reglament EMAS.  
  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir abans del 21 de juny de 2014, i posteriorment ha de presentar-se la nova declaració ambiental validada davant de la direcció general competent en el Registre de Centres que tenen implantat un sistema de gestió ambiental d'acord amb els requisits del Reglament EMAS.  
  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Paterna, 11 de juliol de 2011.- El director general de Qualitat Ambiental: Vicente Tejedo Tormo.